Publication: Magyar Közlöny
Issue: MK-2002-101 (Year: 2002, Number: 101)
Era: 1990-2004
Section: egészségügyrõl szóló 1997. évi CLIV. törvény (a továbbiakban: Eütv.) 37—40. §-aiban nevesített egészségfejlesztési
Paragraph Index: 181

4. A közalapítvány vagyonának részévé válik a mindenkori éves központi költségvetési törvényekben az Egészségügyi Minisztérium fejezeti költségvetésében, a mentési tevékenység finanszírozására rendelkezésre bocsátott forrásokból, a kora- és újszülött mentésre fordítható összeg, amely felhasználásának részletes feltételeit az Egészségügyi Minisztérium és a közalapítvány között megkötendõ és évente felülvizsgálandó — a közhasznúsági tevékenység feltételeirõl szóló — szerzõdés tartalmazza. A közalapítvány saját adminisztrációjának mûködtetésére éves szinten legfeljebb az adott évben rendelkezésére álló források 5%- a használható fel. 4.1. A közalapítvány befektetési tevékenységet csak a kuratórium által elfogadott befektetési szabályzat alapján folytathat. A közalapítvány vállalkozási tevékenységet csak közhasznú céljai elérése érdekében, azokat nem veszélyeztetve végezhet. Gazdálkodása során elért eredményét nem osztja fel, hanem visszaforgatja az Alapító Okiratban foglalt tevékenységre. VIII. A csatlakozás és adományrendelés szabályai A közalapítvány nyitott, céljaihoz bármely hazai, külföldi magánszemély, jogi személy vagy jogi személyiséggel nem rendelkezõ szervezet pénzbeli vagy természetbeni adománnyal, illetõleg bármilyen más vagyonrendeléssel csatlakozhat, ha a közalapítvány céljait elfogadja és feladatainak megvalósítását kívánja elõmozdítani. Az adomány, illetõleg a vagyonrendelés elfogadásáról a kuratórium dönt. IX. A közalapítvány vagyona felhasználásának szabályai

Source: https://magyarkozlony.hu/hivatalos-lapok/f2a10494f643424eea4a7802b66406cdf8d121a3/dokumentumok/6b103b774257a12e2a14d948cf6855f630d4dac1/letoltes